Már röviddel a Szovjetunió felbomlása előtt felmerült a dóm helyreállításának terve, amely 1992-ben meg is indult orosz állami illetve német magántőke bevonásával. Az állagmegóvási munkálatok után 1994 és 1996 között a fuldai Kézműves és Műemlékvédelmi Központ valamint az orosz "Кафедральный Cобор – Kafedralnyij Szobor" nevű cég vezetésével felújításra kerültek az épület megmaradt külső falai és Kant sírboltja, illetve újjáépült a tetőzet valamint a templom egykori belsőépítészeti elemeinek egy része, pl. az orgona, az üvegablakok és a Wallenrodt-könyvtar faragott polcai.